2. सुषुप्त काल (1921–1950) : हिन्दी लघुकथा लेखन हिन्दी साहित्य के प्रारंभिक दौर में शुरू हो गया था। प्रतिष्ठित लेखकों जैसे भारतेन्दु, माखनलाल चतुर्वेदी, चन्द्रधर शर्मा गुलेरी, प्रेमचन्द, पदुमलाल–पुन्नालाल बक्शी, माधव सप्रे, छबीले लाल गोस्वामी के लेखन में हिन्दी लघुकथा की नींव पड़ी। बाजार में जब कोई नई विषय वस्तु आती है तो सामर्थ्यानुसार हर शख्स उस पर हाथ आजमाने की कोशिश किया करता है लेकिन इस युग के लेखकों ने नई विधा के प्रति ऐसा कुछ नहीं किया। हिन्दी साहित्य की नई देन को पनपाने के लिए इस विधा के प्रति लेखन कार्य होना चाहिए था, अपेक्षित नहीं हो पाया। सामर्थ्यवान लेखकगण होते हुए भी अपेक्षित लघुकथा लेखन न कर पाने का कारण क्या रहा, समझ में नहीं आता।